लंदन: दक्षिणी इंग्लैंड से आधुनिक तरह की गुलामी कराने के आरोप में भारतीय मूल के एक दंपति (पलविंदर और प्रीतपाल बिनिंग) को गिरफ्तार किया गया है. इस दंपति पर पौलेंड के एक बिल्डर को चार साल तक अपने बगीचे के शेड में रखने का आरोप है. इस हफ्ते के शुरू में ब्रिटेन के ‘गैंगमास्टर्स ऐंड लेबर एब्यूज अथोरिटी’ (जीएलएए) ने पलविंदर और प्रीतपाल बिन्निंग को गिरफ्तार किया है. दोनों की उम्र 55 साल के आसपास है. जीएलएए ने इंग्लैंड के दक्षिणी तट पर साउथेम्प्टन के पास चिलवर्थ इलाके में स्थित उनके घर पर छापा मारा था.